stanford-oval/wikipedia huggingface dataset:
Saksan Grand Prix 2016

|  Saksan Grand Prix 2016  |
| --- | --- |
 12. osakilpailu 21 osakilpailusta kaudella 2016. 

Päivämäärä:  31. heinäkuuta 2016
Sijainti:  Hockenheimring, Baden-Württemberg, Saksa
Ratatyyppi:  Moottorirata
Radan pituus:  4,574 km
Kilpailun pituus:  67 kierrosta, 306,458 km
Sää:   Pilvinen
Paalupaikka
Kuljettaja:   Nico Rosberg   (Mercedes)
Paaluaika:  1.14,363
Palkintokoroke
Voittaja:   Lewis Hamilton   (Mercedes)
Toinen:   Daniel Ricciardo   (Red Bull Racing)
Kolmas:   Max Verstappen   (Red Bull Racing)
Nopein kierros
Kuljettaja:   Daniel Ricciardo   (Red Bull Racing)
Kierrosaika:  1.18,442 (kierroksella 48)
Saksan Grand Prix 2016 oli Formula 1 -kauden 2016 kahdestoista osakilpailu, joka ajettiin 31. heinäkuuta Hockenheimringin moottoriradalla Hockenheimissa, Saksassa.
Kilpailu

Paalupaikalta kilpailuun starttasi Mercedeksen Nico Rosberg. Toisesta ruudusta kilpailuun lähtenyt Lewis Hamilton ampaisi ensimmäiseen mutkaan kärkipaikalle. Red Bull-kuljettajat nousivat myös Rosbergin edelle lähdössä. Sebastian Vettel ohitti tallikaverinsa Kimi Räikkösen ja nousi viidenneksi ensimmäisessä mutkassa. Mutkassa 4 Jolyon Palmer törmäsi Felipe Massan autoon. Myöhemmin Massa joutui keskeytämään kilpailunsa.
Nico Rosberg yritti ohittaa Max Verstappenin mutkassa 4, mutta painoi Verstappenin radalta ulos, ja sai viiden sekunnin aikarangaistuksen, jonka hän kärsi seuraavan varikkopysähdyksensä aikana. Valtteri Bottas pysähtyi ainoastaan kahdesti, ja tippui viimeisillä kierroksilla sijalta seitsemän yhdeksänneksi renkaiden sulaessa alle. Lewis Hamilton ajoi kilpailun voittoon. Daniel Ricciardo oli maalissa toinen ja Max Verstappen kolmas. Nico Rosberg ajoi neljänneksi, Sebastian Vettel viidenneksi ja Kimi Räikkönen kuudenneksi.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 67 | 1:30:44.200 | 2 | 25 |
| 2. | 3 |  Daniel Ricciardo | Red Bull Racing-TAG Heuer | 67 | +6.996 | 3 | 18 |
| 3. | 33 |  Max Verstappen | Red Bull Racing-TAG Heuer | 67 | +13.413 | 4 | 15 |
| 4. | 6 |  Nico Rosberg | Mercedes | 67 | +15.845 | 1 | 12 |
| 5. | 5 |  Sebastian Vettel | Ferrari | 67 | +32.570 | 6 | 10 |
| 6. | 7 |  Kimi Räikkönen | Ferrari | 67 | +37.023 | 5 | 8 |
| 7. | 27 |  Nico Hülkenberg | Force India-Mercedes | 67 | +70.049 | 8 | 6 |
| 8. | 22 |  Jenson Button | McLaren-Honda | 66 | +1 Kierros | 12 | 4 |
| 9. | 77 |  Valtteri Bottas | Williams-Mercedes | 66 | +1 Kierros | 7 | 2 |
| 10. | 11 |  Sergio Pérez | Force India-Mercedes | 66 | +1 Kierros | 9 | 1 |
| 11. | 21 |  Esteban Gutiérrez | Haas-Ferrari | 66 | +1 Kierros | 11 |  |
| 12. | 14 |  Fernando Alonso | McLaren-Honda | 66 | +1 Kierros | 13 |  |
| 13. | 8 |  Romain Grosjean | Haas-Ferrari | 66 | +1 Kierros | 20 |  |
| 14. | 55 |  Carlos Sainz Jr. | Toro Rosso-Ferrari | 66 | +1 Kierros | 15 |  |
| 15. | 26 |  Daniil Kvjat | Toro Rosso-Ferrari | 66 | +1 Kierros | 18 |  |
| 16. | 20 |  Kevin Magnussen | Renault | 66 | +1 Kierros | 16 |  |
| 17. | 94 |  Pascal Wehrlein | Manor-Mercedes | 65 | +2 Kierrosta | 17 |  |
| 18. | 9 |  Marcus Ericsson | Sauber-Ferrari | 65 | +2 Kierrosta | 22 |  |
| 19. | 30 |  Jolyon Palmer | Renault | 65 | +2 Kierrosta | 14 |  |
| 20. | 88 |  Rio Haryanto | Manor-Mercedes | 65 | +2 Kierrosta | 19 |  |
| Kesk. | 12 |  Felipe Nasr | Sauber-Ferrari | 57 | Voimayksikkö | 21 |  |
| Kesk. | 19 |  Felipe Massa | Williams-Mercedes | 36 | Ripustukset | 10 |  |
Sijoitukset kilpailun jälkeen

Huom!: Vain viiden parhaan sijoitukset sisällytetty
Muuta

Rio Haryanton uran viimeinen kilpailu.
Osakilpailut Formula 1 -kaudella 2016
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  Australia |  Bahrain |  Kiina |  Venäjä |  Espanja |  Monaco |  Kanada |  Eurooppa |  Itävalta |  Britannia |  Unkari |
|  Saksa |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |  |
Formula 1 -luokan Saksan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
Radat: Nürburgring (1951–1954, 1956–1958, 1961–1969, 1971–1976, 1985, 2009, 2011, 2013) AVUS (1959) Hockenheimring (1970, 1977–1984, 1986–2006, 2008, 2010, 2012, 2014, 2016, 2018–2019)
Samuel Bellamy

Samuel ”Black Sam” Bellamy (1689 – 26. huhtikuuta 1717) oli englantilainen merirosvo. Hän toimi merirosvona vain vuoden ajan ehtien kaapata sinä aikana yli 50 laivaa. Bellamy hukkui Whydah-laivansa mukana vuonna 1717. Laiva löydettiin Massachusettsin rannikolta 1980-luvulla.
Aiheesta muualla

Kuvia tai muita tiedostoja aiheesta Samuel Bellamy Wikimedia Commonsissa
Rosemary Altea

Rosemary Altea (s. 1946 Leicester) on brittiläinen meedio ja parantaja. Hän on kirjoittanut kirjoja ja esiintynyt televisiossa, esimerkiksi Michael Shermerin kanssa The Oprah Winfrey Show’ssa vuonna 1995 ja James Randin kanssa Larry King Livessä vuonna 2007. Hän väittää olevansa yhteydessä Grey Eagle -nimiseen henkioppaaseensa.
Englannissa varttunut Altea on kertonut kuulleensa jo lapsena ääniä ja nähneensä näkyjä kuolleista ihmisistä. Hän on perustanut Yhdysvaltoihin RAHEF-järjestön (engl. The Rosemary Altea Healing and Educational Foundation), jolla on brittiläinen vastine RAAH (Rosemary Altea Associaton of Healers).
Kirjat

The Eagle and the Rose
Proud Spirit
You Own the Power
Soul Signs
A Matter of Life and Death
Aiheesta muualla

Viralliset sivut (englanniksi)
RAHEF-järjestön viralliset sivut (Arkistoitu – Internet Archive) (englanniksi)
SSP

SSP tai ssp voi viitata johonkin seuraavista:
Suomen Senioripuolue, lyh. SSP, entinen suomalainen puolue
SSP Group, brittiläinen yritys, joka tuottaa matkailun ravintolapalveluita mm. lentokentillä
alalaji, lyh. ssp., biologiassa lajia pienempi yksikkö
Sisämaan seurantapyynti, lintujen rengastusmuoto
Stack Smashing Protection, tietoturvahaavoittuvuuksien suojaustekniikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SSP”, voi hakea sivunnimihaulla, laajalla sivunnimihaulla tai tekstihaulla.
Ron Keel

| Ron Keel |
| --- | --- |
 Ron Keel Helsingissä 23.3.2019.
Henkilötiedot
Koko nimi:  Rynia Lee Keel Jr.
Syntynyt: 25. maaliskuuta 1961 (ikä 63) Savannah, Georgia, Yhdysvallat
Ammatti:  muusikko
Muusikko
Aktiivisena:  1980–
Tyylilajit:  heavy metal  hard rock glam rock country
Soittimet:  laulu, kitara
Yhtyeet:  Steeler  Keel  Ron Keel Band
Aiheesta muualla
Kotisivut
  [ Muokkaa Wikidatassa ] [ ohje ]  
Ron Keel (syntymänimeltään Rynia Lee Keel Jr. ja tunnettu myös nimellä Ronnie Lee Keel, s. 25. maaliskuuta 1961 Savannah, Georgia) on yhdysvaltalainen laulaja ja kitaristi.
Hänet tunnetaan mm. yhtyeistä Steeler, Keel ja Ron Keel Band.
Vuonna 1984 Keel keskusteli Tony Iommin, Geezer Butlerin ja Don Ardenin kanssa siitä, että Keelistä tulisi Black Sabbathin laulaja Ian Gillanin jälkeen. Keelin omien sanojen mukaan hänet toivotettiin tervetulleeksi Black Sabbathiin, mutta keskustelut eivät kuitenkaan poikineet yhtäkään konserttia eikä levytystä Black Sabbathin riveissä.
Diskografia > Steeler

Steeler (1983)
Metal Generation: The Steeler Anthology (2005)
Come Hell or Hollywood...1981–82 (2020)
Diskografia > Keel

Lay Down the Law (1984)
The Right to Rock (1985)
The Final Frontier (1986)
Keel (1987)
Larger Than Live (1989)
Keel VI: Back in Action (1998)
Streets of Rock & Roll (2010)
Diskografia > Ron Keel's Fair Game

Beauty and the Beast (2000)
Diskografia > IronHorse

IronHorse (2001)
Bring It On (2004)
Diskografia > Ron Keel Band

Fight Like a Band (2019)
South X South Dakota (2020)
Diskografia > Sooloalbumit

Western Country (1995) (nimellä Ronnie Lee Keel)
Alone at Last (2006)
Metal Cowboy (2014)
Metal Cowboy: Reloaded (2018)
Aiheesta muualla

Virallinen verkkosivusto
Royal Jordanian

| Royal Jordanian الملكيَّة الأردنيَّة Al-Malakiyyah al-'Urduniyyah |
| --- | --- |

 IATA: RJ  –  ICAO: RJA 
Kutsukoodi:  JORDANIAN
Perustettu:  1963 (nimellä Alia Airlines)
Laivaston koko:  24
Kohteiden määrä:  58
Tunnuslause:  You’re there
Solmukohdat:  Kuningatar Alian kansainvälinen lentoasema (AMM)
Kotipaikka:   Amman, Jordania
Kanta-asiakasohjelma:  Royal Plus
Allianssi:  Oneworld
Avainhenkilö(t):  Samer A. Majali (CEO)
Yhtiön sivut:  www.rj.com
Royal Jordanian Airlines (arab. الملكيَّة الأردنيَّة‎, Al-Malakiyyah al-'Urduniyyah) (IATA: RJ, ICAO: RJA, kutsukoodi: JORDANIAN) on jordanialainen lentoyhtiö. Sillä on lentokohteita neljässä maanosassa. Lentoyhtiön päälentoasema on Kuningatar Alian kansainvälinen lentoasema Ammanissa, jossa sijaitsee myös yhtiön pääkonttori.
Royal Jordanian entinen Airbus A310-300.
Royal Jordanian on Arab Air Carriers Organizationin ja Oneworld-allianssin jäsen.
Kohteet > Afrikka

Egypti
Alexandria
Kairo
Al 'Arish
Sharm el-Sheikh
Libya
Tripoli
Sudan
Khartum
Tunisia
Tunis
Kohteet > Aasia

Yhdistyneet arabiemiraatit
Abu Dhabi
Dubai
Al-Ain
Bahrain
Manama
Hongkong
Intia
Delhi
Mumbai
Kypros
Larnaka
Irak
As Sulaymaniyah
Bagdad
Basra
Arbil
Israel
Tel Aviv
Jemen
Aden
Sanaa
Jordania
Amman, tukikohta
Aqaba
Kiina
Peking
Shanghai
Kuwait
Kuwait (kaupunki)
Libanon
Beirut
Malesia
Kuala Lumpur
Oman
Masqat (Oman Airin operoima)
Qatar
Doha
Saudi-Arabia
Dammam
Jedda
Riad
Singapore
Syyria
Aleppo
Damaskos
Sri Lanka
Colombo
Thaimaa
Bangkok
Kohteet > Eurooppa

Itävalta
Wien
Ranska
Pariisi
Saksa
Frankfurt
München
Kreikka
Ateena
Italia
Rooma
Milano
Alankomaat
Amsterdam
Venäjä
Moskova
Espanja
Barcelona
Madrid
Sveitsi
Geneve
Zürich
Turkki
Istanbul
Yhdistynyt kuningaskunta
Lontoo
Kohteet > Pohjois-Amerikka

Yhdysvallat
Chicago
Detroit
New York
Kanada
Montreal
Laivasto

Laivaston keski-ikä heinäkuussa 2022 on 12,2 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 5 | — |  |
| Airbus A320-200 | 5 | — |  |
| Airbus A321-200 | 2 | — |  |
| Boeing 787-8 Dreamliner | 7 | — |  |
| Embraer 175 | 2 | — |  |
| Embraer 195 | 2 | — |  |
| Yhteensä | 23 | 0 |  |
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A310-300F | 1 | — |  |
| Yhteensä | 1 | 0 |  |
Aiheesta muualla

Royal Jordanian
Oneworldiin kuuluvat lentoyhtiöt
Alaska Airlines | American Airlines | British Airways | Cathay Pacific | Finnair | Iberia | Japan Airlines | Malaysia Airlines | Qantas | Qatar Airways | Royal Air Maroc | Royal Jordanian | S7 Airlines | SriLankan Airlines
Oneworld Connect: Fiji Airways
Entiset jäsenet: Aer Lingus | Air Berlin | Canadian Airlines | LATAM | Malév | Mexicana
Arab Air Carriers Organizationin (AACO) jäsenet
Afriqiyah Airways
Air Algérie
Air Arabia
Air Cairo
Badr Airlines
EgyptAir
Emirates
Etihad Airways
Express Air Cargo
flydubai
FlyEgypt
flynas
Gulf Air
Iraqi Airways
Jordan Aviation
Kuwait Airways
Libyan Airlines
Mauritania Airlines
Middle East Airlines
Nile Air
Nouvelair
Oman Air
Palestinian Airlines
Qatar Airways
Royal Air Maroc
Royal Jordanian
Saudia
SaudiGulf Airlines
Sudan Airways
Syrian Arab Airlines
Tassili Airlines
Tunisair
Yemenia
Royal Jordanian Airbus A319-100 Zürichin lentoasemalla.
Royal Jordanian Airbus A320-200 laskeutumassa Dubain kansainväliselle lentoasemalle.
Royal Jordanian Boeing 787-8 Dreamliner.
Royal Jordanian Embraer 175 lähdössä Ródoksen kansainväliseltä lentoasemalta.
Royal Jordanian Cargon Airbus A310-300F laskeutumassa Lontoon Heathrow'n lentoasemalle.
SSM

SSM (lyhenne sanoista Single Source Multicasting tai Source-Specific Multicasting) on luotettava yhteydellinen
viestipohjainen kuljetuskerroksen protokolla. Kolme osoitetyyppiä ovat: Multicast, Anycast ja Unicast.
SSM on tehokas ja skaalautuva tapa lähettää vaikkapa videolähetettä Internetissä monille vastaanottajille. Se on yksi IPv6:n uusia ominaisuuksia, jotka kehitettiin täydentämään IPv4:n puutteita. SSM on IPv4-yhteensopiva mutta käytännössä se edellyttäisi kaikkien Internetin runkoreitittimien tukea. Operaattorit eivät ole nähneet SSM:lle vielä tällä hetkellä olevan kysyntää eivätkä tue sitä.
Ruotsala (Kauhava)

Ruotsala on kylä Kauhavalla, Etelä-Pohjanmaalla. Kylän alueella sijaitsee Kauhavan kolmanneksi suurin järvi, Ojutjärvi.
Historia

Kylässä oli ennen paljon maatiloja. Ruotsalassa oli vireää käsityöteollisuutta. Nämä alat ovat kuitenkin lähes hävinneet kylästä nykypäivänä. Ruotsala valittiin vuoden eteläpohjalaiseksi kyläksi 2002.
Kyläyhdistys

2000-luvun taitteessa Ruotsalan kyläyhdistys aloitti suuren projektin. Kylään rakennettiin monitoimihalli talkootyönä. Monitoimihallin kustannusarvio oli 2 miljoonaa markkaa, mutta sitä jouduttiin myöhemmin laskemaan. Vaikka kylässä ja koko Kauhavalla oli aikoinaan laaja vastustus Suomen jäsenyyteen Euroopan unionissa, valtaosa rahoituksesta saatiin juuri sieltä. Monitoimihalli valmistui vuonna 2001. Keväällä 2006 monitoimihalliin valmistui laajennus, jossa on kerho- ja varastotilaa. Monitoimihalli sijaitsee samassa pihapiirissä koulun kanssa.
Koulu

Ruotsalan koulu perustettiin vuonna 1925. Nykyisen koulun vanhempi osa rakennettiin vuonna 1927. Kouluun rakennettiin myös toinen osa vuonna 1956. 1980- ja 1990-luvuilla Ruotsalan koulun oppilasmäärät lisääntyivät niin, että kouluun tuli neljäs opettaja.[lähde? ] Vuonna 2019 koulussa oli 63 oppilasta. Koulu lakkautettiin 2020. Viimeisinä vuosina koulussa oli esikoulu ja peruskoulun vuosiluokat 1–6.
Kyläyhdistys auttoi koulua monella tavalla. Kyläyhdistys rakensi koulun käyttöön jääkaukalon, luistimienvaihtokatoksen ja pukuhuoneen. Myös kyläyhdistyksen rakentama monitoimihalli oli koulun käytössä.
RuPS

Ruotsalan Palloseura (RuPS) on suurimmaksi osaksi Ruotsalan kylän asukkaista muodostuva salibandyseura, joka kiertää Suomea turnauksissa. RuPS:n pokaalikokoelma on nähtävillä Ruotsalan monitoimihallin palkintokaapissa.
Aiheesta muualla

Ruotsalan kyläyhdistyksen kotisivu
Ruotsalan monitoimihalli
Ruotsalan Palloseuran pelipaita
Saarilampi (Viitasaari, Haarala)

| Saarilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°01′07″N, 26°13′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  suo-oja Heinälampeen 
Järvinumero:  14.427.1.024
Mittaustietoja
Pinnankorkeus:  136,9 m  
Pituus:  170 m  
Leveys:  100 m  
Rantaviiva:  0,443 km  
Pinta-ala:  1,306 ha  
Saaria:  ei saaria 
 fiSaarilampi 
Saarilampi  on Keski-Suomessa Viitasaarella  Haaralan lähellä sijaitseva lampi.
Maantietoa

Lampi on 170 metriä pitkä, 100 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Suotajärven valuma-alueeseen (14.427) se kuuluu. Lammen vedenpinnan korkeus on 136,9 metriä mpy.
Santa Coloma d’Andorra

Santa Coloma d’Andorra
Santa Coloma d’Andorra on kylä Andorrassa Andorra la Vellan pitäjässä. Kylässä oli 3 051 asukasta vuoden 2018 arvioiden mukaan. Se sijaitsee 970 metrin korkeudella merenpinnasta.
Sammakkolampi (Soini)

| Sammakkolampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°43′50″N, 24°09′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskuoja:  oja Kallio-Mustaan 
Järvinumero:  35.463.1.028
Mittaustietoja
Pinnankorkeus:  188 m  
Rantaviiva:  0,525 km  
Pinta-ala:  1,199 ha  
Saaria:  ei saaria 
 fiSammakkolampi 
Sammakkolampi on Etelä-Pohjanmaalla Soinissa Hautakylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 188 metriä mpy.
Saarilampi (Ähtäri)

| Saarilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°29′14″N, 24°16′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Housulammiin 
Järvinumero:  35.483.1.016
Mittaustietoja
Pinnankorkeus:  181,3 m  
Rantaviiva:  1,748 km  
Pinta-ala:  8,432 ha  
Saaria:  3 
 fiSaarilampi 
Saarilampi on Etelä-Pohjanmaalla Ähtärissä Myllymäen kylän lähellä sijaitseva lampi.
Maantietoa

Lammen pinta-ala on 8,4 hehtaaria, se on 450 metriä pitkä ja 300 metriä leveä. Lammella on kartan mukaan kolme saarta. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 181,3 metriä mpy.
Samu Brusila

| Samu Brusila |
| --- | --- |

Henkilötiedot
Syntynyt: 30. kesäkuuta 1973 (ikä 51)
Muusikko
Taiteilijanimi:  Mr Brusila
Laulukielet:  englanti, suomi
Aktiivisena:  2003–
Tyylilajit:  hard rock, heavy metal, heavy rock, blues rock
Soittimet:  laulu
Yhtyeet:  Widescreen Mode   Concrete Swine
Levy-yhtiöt:  Dark Sentiments Records
  [ Muokkaa Wikidatassa ] [ ohje ]  
Samu Brusila (s. 30. kesäkuuta 1973 Hämeenlinna) on suomalainen laulaja, joka laulaa vuonna 2003 perustetussa Widescreen Mode -yhtyeessä. Hän on ollut yhtyeen toiminnassa alusta asti ja on yksi yhtyeen perustajajäsenistä.
Vuodesta 2010 alkaen Samu Brusila on laulanut myös riihimäkeläisessä heavy rock/hard rock yhtyeessä Concrete Swine.
Brusilalla on  terveydenhuoltoalan koulutus, ja keikkailun ohella hän on työskennellyt ambulanssissa ja psykiatrian puolella.
Diskografia

Albumit
Widescreen Mode Until The End (2007)
Widescreen Mode The Hanging Man (2009)
Widescreen Mode Fallen from the Sky (2011)
EP:t
Concrete Swine Ural Express (2012)
Concrete Swine Brezhnev's Cocktail (2013)
Concrete Swine Siberia Jam 74 (2015)
Singlet
Widescreen Mode Another Day (promo) (2007)
Widescreen Mode Everlasting Bomb (2007)
Widescreen Mode Dead Inside (2007)
Widescreen Mode Serotonin (2009)
Widescreen Mode Loaded Gun (2011)
Musiikkivideot
Widescreen Mode Another Day (2007)
Widescreen Mode Everlasting Bomb (2007)
Widescreen Mode Dead Inside (2007)
Widescreen Mode Serotonin (2009)
Widescreen Mode If Tomorrow Comes  (2010)
Widescreen Mode Loaded Gun (2011)
Aiheesta muualla

Widescreen Moden kotisivut
Widescreen Mode MySpace -sivustolla
Concrete Swine Facebookissa
Concrete Swine Reverbnationissa
Concrete Swine YouTubessa
Concrete Swine MySpace -sivustolla
Rochester (New York)

| Rochester |
| --- | --- |
 Rochesterin keskustaa.
 lippu
 Rochesterin sijainti Monroen piirikunnassa.
 Rochester
 Koordinaatit: 43°10′N, 77°37′W 
Valtio:  Yhdysvallat
Osavaltio:  New York
Piirikunta:  Monroen piirikunta
Väkiluku (2010):  210 565
 – Metropolialue:  1 054 323
ZIP code:  146xx (keskusta 14604)
Suuntanumero(t):  585
 
 www.cityofrochester.gov 
Infobox OKVirheellinen NIMI-arvo: 
Rochester on kaupunki Yhdysvaltojen New Yorkin osavaltion luoteisosassa Geneseejoen varrella Ontariojärven vieressä. Kaupungin asukasluku oli vuoden 2010 väestönlaskennan mukaan 210 565 ja suuremman metropolialueen 1 054 323.
Maantiede

Rochester sijaitsee New Yorkin osavaltion luoteisosassa Monroen piirikunnassa Ontariojärveen laskevan Geneseejoen varrella. Buffalon kaupunki sijaitsee noin 114 kilometriä Rochesterista länteen. Rochesterin suurempi metropolialue käsittää myös viereiset Perintonin, Henriettan ja Brightonin kaupungit.
Viereisellä Ontariojärvellä on huomattava vaikutus Rochesterin alueen säähän. Järven vesimassat viilentävät ilmaa kesäisin ja vastaavasti talvisin jäätön järvi lämmittää ilmaa. Sadanta jakautuu suhteellisen tasaisesti koko vuodelle.
Historia

Nykyisen Rochesterin alueen alkuperäisasukkaita olivat irokeesien liittokuntaan kuuluneet intiaanikansat. Irokeesit heikkenivät huomattavasti Yhdysvaltain vapaussodan yhteydessä, kun monet heidän kylistään tuhoutuivat. Irokeesit myivät tämän seurauksena suuren osan maistaan yhdysvaltalaisille sijoittajille vuonna 1779. Vuonna 1789 Ebenezer Allen perusti paikalta ostamalleen maalle myllyn, jonka hän myöhemmin myi maineen myöhemmin Nathaniel Rochesterille, William Fitzhughille ja Charles Carrollille. Rochester myi saamiaan maita vuonna 1811 siirtolaisille ja vuonna 1817 perustettiin Rochesterville-niminen kylä, jonka nimi lyhennettiin nykyiseen muotoonsa vuonna 1822. Kylä sai kaupungin aseman vuonna 1834. Myllyjensä mukaan paikka tunnettiin myös nimellä Flour City ('jauhokaupunki').
Erien kanava valmistui 1825 ja se kiihdytti kaupungin kasvua. Rautatiet saapuivat vuonna 1839. Kaupunki kasvoi ja teollistui. 1850-luvulla sen asukasluku oli noin 10 000. Kaupungissa asui tuolloin useita teollisuuden merkkihenkilöitä, kuten Bausch & Lomb -yrityksen perustaneet John Jacob Bausch ja Henry Lomb. Muita merkkihenkilöitä olivat esimerkiksi kameroita kehittänyt Kodak-yhtiön perustanut George Eastman ja naisten oikeuksia ajanut Susan B. Anthony. Jonkin aikaa kaupungissa asui myös karannut orja ja abolitionisti Frederick Douglass. Tekstiiliteollisuus kasvoi huomattavasti Yhdysvaltain sisällissodan aikana. Mobil Oil perustettiin Rochesterissa vuonna 1866 ja  Haloid Company (nyk. Xerox) vuonna 1906. Teollisuuden kasvun myötä nousi myös paikallinen kulttuurielämä ja esimerkiksi musiikkipiirit. Toisaalta sama kehitys johti myös ympäristöongelmiin esimerkiksi Genesseejoella.
Autoliikenteen kehitys johti 1900-luvun puolella suureen muuttoliikkeeseen kaupungin keskustasta sen esikaupunkialueelle. Keskusta köyhtyi merkittävästi etenkin 1950-luvulla ja kaupunki itsestään sai huonoa julkisuutta esimerkiksi vuonna 1964 syttyneiden rotumellakkojen takia. Mellakoiden jälkeen kaupungin keskustan elvyttämiseksi aloitettiin hankkeita, joihin kuului Gennesseejoen ympäristön puhdistaminen. Hyvin menestyvät paikalliset yritykset, kuten Kodak, Xerox ja Bausch & Lomb säästivät kaupungin 1970-luvulla monia kaupunkeja koetelleelta teollisuuden taantuman pahimmilta vaikutuksilta.
Talous

Rochester on merkittävä teollisuuden keskus. Huomattavia alan yrityksiä kaupungissa ovat esimerkiksi Kodak, Xerox, Bausch & Lomb ja Aptiv. Kaupungissa on myös lukuisia pienempiä etenkin korkean teknologian alan yrityksiä. Huomattavia työnantajia ovat teollisuuden lisäksi esimerkiksi koulutus ja terveydenhuolto. Kaupunki on myös huomattava jakelukeskus ympäröivälle maaseudulle, joka tunnetaan hedelmällisyydestään lempinimellä Fruit Belt.
Kotitalouksien keskimääräiset vuosittaiset ansiot Rochesterissa aikavälillä 2013–2017 olivat 32 347 Yhdysvaltain dollaria ja henkilöä kohden 21 055 dollaria. 33,1 prosenttia väestöstä eli köyhyysrajan alapuolella.